钦定古今图书集成/历象汇编/岁功典/第085卷 > 《浙江志书》 > 龙泉县
## 钦定古今图书集成/历象汇编/岁功典/第085卷 > 《浙江志书》 > 龙泉县

十一月初一日值冬至，并大雪，年饥，布贵。月内有雪，
米价平。冬至日有青云从北来，人安乐；无云，凶；有赤
云，旱灾；有火黑云，水多泉溢。已上并子时占。其日得
壬，旱及千里；二日壬，小旱，人忧；三日壬，旱；四日壬，五
谷大熟；五日壬，水多鱼贱；六日壬，大水坏田；七日壬，
河决流；八日壬，海翻腾；九日壬，大熟，人喜。初十、十一、
“十二日《壬》，五谷不成。”晦日风雨，春旱夏好。是月行夏
令，旱雷乃发声。行秋令，瓜瓠不成，国有大警。行春令，
蝗虫。